Quines entitats apareixen en el text següent?
Matilde Salvador i Segarra (Castelló de la Plana, 23 de març de 1918 - València, 5 d'octubre de 2007) fou una compositora i pintora valenciana. Va ser una de les figures més representatives de la música i de la cultura del País Valencià. Filla del violinista Josep Salvador i Ferrer i Matilde Segarra Gil, i germana de la violinista Josefina Salvador Segarra, la infància i joventut de Matilde Salvador i Segarra es van desenvolupar al si d'una família de músics. El seu avi matern tocava el violoncel, i el seu pare, a més d'impulsar la creació de la Societat Filharmònica i el Conservatori de Castelló, era un bon violinista. La seva mare practicava amb distinció l'art de la pintura, que havia après amb el mestre Vicente Castell Doménech. Als sis anys va començar els estudis de piano amb la seva tia Joaquima Segarra, pianista amb molt de nom. Als 18 anys es va titular al Conservatori de València,on va ser professora des del 1974 fins al 1989 . Va continuar els estudis musicals d'harmonia, composició i orquestració amb Vicent Asencio (1908-1979), amb qui es casà l'any 1943. Als quinze anys va escriure la seva primera obra, una peça per a sis veus mixtes titulada Com és la lluna i als divuit va compondre la seua primera cançó per a veu i piano, Cuentan que la rosa. Com a compositora, va ser autora de més d'un centenar de cançons de concert, havent musicat poemes de Bernat Artola, Xavier Casp, Joan Fuster, Salvador Espriu, Miquel Costa i Llobera, etc., donant mostres d'una notable inspiració melòdica. Entre la seua producció simfònica, destaquen els ballets El segoviano esquivo (1953, estrenat a Barcelona al 1960) i El sortilegio de la luna, de 1954. També és autora d'òperes. La primera en va ser La filla del rei Barbut, basada en Tombatossals de Josep Pascual Tirado, estrenada a Castelló de la Plana el 1943. Vinatea recrea un episodi de la Crònica de Pere el Cerimoniós, amb text de Xavier Casp. Aquesta darrera era la primera (i fins ara, l'única) òpera estrenada per una dona al Gran Teatre del Liceu de Barcelona, en 1974,i representada, en versió ampliada, a València el 1975. Igualment, va realitzar obres per a la Comissió Diocesana de Litúrgia. També va compondre diverses obres per a cor mixt, com Viento, voz, álamo (1970, premi Joaquín Rodrigo), i la cantata Les hores (1974), així com cançons per a veu sola i piano, entre les quals estan Planys, cançons i una nadala (1945-1964) i Cervantinas (1975). Va ser també autora de la Marxa de la Ciutat de Castelló (1945, adoptada el 1987 com a himne oficial). Són molts els poetes clàssics i contemporanis, amb textos en castellà, gallec, català, mallorquí, alguerès o anglès que han vist musicades les seves obres amb creacions de la compositora. Pianista de mèrit, en el seu haver figuren nombrosos concerts i enregistraments discogràfics acompanyant cantants que interpreten els seus cicles de cançons. Va exercir com a crític musical en diaris i revistes de Castelló, Catalunya i València.
Matilde Salvador i Segarra : artista_o_autor, Castelló de la Plana : Entitat_Geopolítica, València : Entitat_Geopolítica, País Valencià : Entitat_Geopolítica, Josep Salvador i Ferrer : artista_o_autor, Matilde Segarra Gil : artista_o_autor, Josefina Salvador Segarra : artista_o_autor, Societat Filharmònica : organització, Conservatori de Castelló : educació, Vicente Castell Doménech : artista_o_autor, Joaquima Segarra : artista_o_autor, Conservatori de València : educació, Vicent Asencio : artista_o_autor, Com és la lluna : música, Cuentan que la rosa : música, Bernat Artola : artista_o_autor, Xavier Casp : artista_o_autor, Joan Fuster : artista_o_autor, Salvador Espriu : artista_o_autor, Miquel Costa i Llobera : artista_o_autor, El segoviano esquivo : cultura, Barcelona : Entitat_Geopolítica, El sortilegio de la luna : cultura, La filla del rei Barbut : música, Tombatossals : obra_escrita, Josep Pascual Tirado : artista_o_autor, Vinatea : música, Gran Teatre del Liceu : organització, Comissió Diocesana de Litúrgia : religiosa, Viento, voz, álamo : música, Crònica de Pere el Cerimoniós : obra_escrita, Les hores : música, Planys, cançons i una nadala : música, Cervantinas : música, Marxa de la Ciutat de Castelló : música, Castelló : Entitat_Geopolítica, Catalunya : Entitat_Geopolítica